Անմիջապես դեպքի վայր մեկնած ոստիկանները պարզել են, որ ժամը 21-ի սահմաններում Նորքի 4-րդ զանգվածի 1-ին հատվածի թիվ 12 շենքի վերելակում, այնուհետև 9-րդ հարկի հարթակում, նույն շենքի թիվ 39 բնակարանի բնակիչներ, եղբայրներ` 27-ամյա Արտաշես և 22-ամյա Սերգեյ Հակոբյանները, վիճաբանել են իրենց տուն կանչով մեկնած շտապօգնության ենթակայանի հերթապահ-բժիշկ, 39-ամյա Մուրադ Գ.-ի հետ: Վիճել ասվածը շատ մեղմ է նրանց պահվածքի համար. ձեռքերով և ոտքերով հարվածներ են հասցրել բժշկին` մարմնի տարբեր մասերում վնասվածքներ պատճառելով: